open-index/open-wikipedia-markdown huggingface dataset:
1,2,4-முக்குளோரோபென்சீன்

**1,2,4-முக்குளோரோபென்சீன்** (*1,2,4-Trichlorobenzene*) C6H3Cl3 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். முக்குளோரோபென்சீனின் மூன்று மாற்றியன்களில் இதுவும் ஒன்றாகும். பென்சீனின் வழிப்பெறுதியான இச்சேர்மத்தில் மூன்று குளோரின் அணுக்கள் பதிலீடு செய்யப்பட்டுள்ளன. கரிமக் குளோரின் சேர்மம் என வகைப்படுத்தப்பட்டுகிறது. நிறமற்ற நீர்மமான 1,2,4-முக்குளோரோபென்சீன் பல்வேறு வகையான வேதிப் பொருள்களைக் கரைக்கும் கரைப்பானாகப் பயன்படுகிறது. 
## தயாரிப்பு
நிலைமைகள் மற்றும் சேர்க்கைகளைப் பொறுத்து (எ.கா:கந்தகம்), பென்சீனை  குளோரினேற்றம் செய்து இதை தயாரிக்க முடியும். கிட்டத்தட்ட 1,4-இருகுளோரோபென்சீனை குளோரினேற்றம் செய்து பிரத்தியேகமாகவும்  தயாரிக்கலாம். அறுகுளோவளையயெக்சேனிலிருந்து ஐதரசன்குளோரைட்டை நீக்கம் செய்தும் 1,2,4-முக்குளோரோபென்சீனை தயாரிக்க முடியும்.
 
## பயன்
அரைதிண்ம கரைசல் ஊடுருவும் நிறப்பிரிகை போன்ற செயல்பாடுகளில் உயர்வெப்ப கரைப்பானாக இது பயன்படுகிறது. இதைத்தவிர சாயங்கள் பூச்சிக்கொல்லிகள் தயாரிப்பிலும் முன்னோட்டிச் சேர்மமாக 1,2,4-முக்குளோரோபென்சீன் பயன்படுகிறது.
## பாதுகாப்பு
எலிகளுக்கு வாய்வழியாக கொடுக்கப்படும்போது எல்டி50 எனப்படும் உயிர்கொல்லும் அளவு 756 மிகி / கிலோ ஆகும். 1,2,4-முக்குளோரோபென்சீன் கல்லீரல் மற்றும் சிறுநீரகத்தை பாதிக்கிறது என விலங்கு ஆய்வுகள் தெரிவிக்கின்றன. இரசாயன வெளிப்பாடு குறித்த ஒழுங்குபடுத்தப்பட்ட தொழில் வெளிப்பாடு வரம்பு எதுவும் இல்லை. ஆனால் தொழில் பாதுகாப்பு மற்றும் சுகாதார தேசிய நிறுவனம் ஒரு 8 மணி நேர வேலை நாளில் மில்லியனுக்கு 5 பகுதிகள் வெளிப்பாட்டை பரிந்துரைக்கிறது.
## மேலும் காண்க
*குளோரோபென்சீன்

## மேற்கோள்கள்

பகுப்பு:குளோரோ அரீன்கள்
பகுப்பு:அரோமாட்டிக் கரைப்பான்கள்
பகுப்பு:ஆலசனேற்ற கரைப்பான்கள்
ராஜீவ்காந்தி பல்கலைக்கழகம்

**ராஜீவ்காந்தி பல்கலைக்கழகம்** (*Rajiv Gandhi University*) இந்தியாவின் அருணாச்சலப் பிரதேச மாநிலத்திலுள்ள ஒரு பழமையான பல்கலைக்கழகமாகும். முன்னர் இது  **அருணாசல் பல்கலைக்கழகம்** என்று அழைக்கப்பட்டு வந்தது. மாநில தலைநகரான இட்டா நகரிலிருந்து ஒன்பது மைல் தொலைவில் உள்ள தோய்முக்கு நகரில் ரோனோ மலையில் இப்பல்கலைக்கழகம் அமைந்துள்ளது. 1984ஆம் ஆண்டு அப்போதைய பிரதமர் இந்திரா காந்தியால் இந்தப் பல்கலைக்கழகத்திற்கான அடிக்கல் நாட்டப்பட்டது. 2005ஆம் ஆண்டு ஐக்கிய முற்போக்குக் கூட்டணித் தலைவர் சோனியா காந்தி இந்த மாநிலத்திற்கு வருகை தந்தபோது இப்பல்கலைக்கழகம் ராஜீவ்காந்தி பல்கலைக்கழகம் எனப் பெயர் மாற்றம் செய்யப்பட்டது.

## நிலை
ராஜீவ்காந்தி பல்கலைக்கழகம் 9 ஏப்ரல் 2007 முதல் இந்திய அரசின் மனிதவள மேம்பாட்டு அமைச்சகத்தின் கீழ் ஒரு மத்திய பல்கலைக்கழகமாக இருந்து வருகிறது. இந்தப் பல்கலைக்கழகம்,பல்கலைக்கழக மானியக் குழுவின் அங்கீகாரம் பெற்றுள்ளது.

## அமைப்பு மற்றும் நிர்வாகம்

### துறைகள்

; வேளாண் அறிவியல்

* வேளாண்மைத் துறை
* உணவு தொழில்நுட்பத் துறை
* உழவியல் துறை
* வேளாண் பொருளாதாரம் துறை
* வேளாண் பூச்சியியல் துறை

; வணிகவியல் மற்றும் மேலாண்மை ஆய்வுகள்

* வணிகவியல் துறை
* மேலாண்மை துறை

; கல்வித்துறை

* கல்வித்துறை
* உளவியல் துறை

; மொழிகள்

* ஆங்கிலத் துறை
* இந்தி துறை

; உடற்கல்வி மற்றும் விளையாட்டு அறிவியல்

* உடற்கல்வி துறை
* விளையாட்டு உயிரிய விசையியல்துறை
* விளையாட்டு உடலியல் துறை
* விளையாட்டு உளவியல் துறை
* வலிமை பயிற்சி மற்றும் கண்டிஷனிங் துறை

; சமூக அறிவியல்

* மானுடவியல் துறை
* பொருளாதார துறை
* வரலாற்றுத் துறை
* அரசியல் அறிவியல் துறை
* சமூகவியல் துறை
* சமூகப்பணித் துறை
* நுண்கலை மற்றும் இசைத் துறை
* தேசியப் பாதுகாப்பு ஆய்வுகள் துறை

; அடிப்படை அறிவியல்

* கணிதத் துறை
* இயற்பியல் துறை
* வேதியியல் துறை

; சுற்றுச்சூழல் அறிவியல்

* புவியியல் துறை
* நிலவியல் துறை

; உயிர்அறிவியல்

* தாவரவியல் துறை
* விலங்கியல் துறை

; பொறியியல் மற்றும் தொழில்நுட்பம்

* கணினி அறிவியல் மற்றும் பொறியியல் துறை
* மின்னணுப் பொறியியல் மற்றும் தகவல் தொடர்பியல் பொறியியல்

; தகவல் தொழில்நுட்பம்

* மக்கள் தொடர்பு துறை

### நிறுவனம் மற்றும் மையங்கள்

* அருணாச்சல பழங்குடி ஆய்வு நிறுவனம்
* தொலைதூரக் கல்வி நிறுவனம்
* பல்லுயிர் பெருக்கச் சிறப்பு மையம்
* கணினி மற்றும் தகவல் மையம்
* பெண்கள் ஆய்வு மையம்
* உயிர்தகவல் மையம்
* இளைஞர் மேம்பாடு மற்றும் தலைமைத்துவ ஆய்வுகளுக்கான மையம்
* மேம்பாட்டு ஆய்வுகளுக்கான மையம்
* உடற்கல்வி மையம்

### இணைவுக் கல்லூரிகள்
2020ஆம் ஆண்டின் படி இப்பல்கலைக்கழகத்துடன் 36 கல்லூரிகள் இணைவுப் பெற்ற கல்லூரிகளாக இருந்தன.  அருணாச்சலப் பிரதேசத்தில் உள்ள கல்லூரிகள் முன்னர் வடகிழக்கு மலை பல்கலைக்கழகத்தின் இணைவு பெற்ற கல்லூரிகளாக இருந்தன. இவற்றில் குறிப்பிடத்தக்கன:

* ஜவகர்லால் நேரு கல்லூரி, பாசிகாட்
* தேரா நாதுங் அரசு கல்லூரி, இட்டாநகர்

## மாணவர் வாழ்க்கை

### விழாக்கள்
*அருணாசல் பனோரமா* எனும் அருணாச்சலப் பிரதேச பன்முகத்தன்மைக் குறித்த கலாச்சார விழா

துணைவேந்தர் கோப்பைக்கான கல்லூரிகளுக்கு இடையேயான இளைஞர் விழா.

## மேற்கோள்கள்

## வெளி இணைப்புகள்

* 

பகுப்பு:இந்திய நடுவண் பல்கலைக்கழகங்கள்
பகுப்பு:Coordinates on Wikidata
சாகேத் குஷ்வாஹா

**சாகேத் குஷ்வாஹா** (*Saket Kushwaha*) என்பவர் இந்தியக் கல்வியாளர் மற்றும் விவசாய பொருளாதார நிபுணர் ஆவார். இவர் அருணாச்சல பிரதேசத்தின் ராஜீவ்காந்தி பல்கலைக்கழகத்தின் துணைவேந்தர் மற்றும் பீகார் லலித் நாராயண் மிதிலா பல்கலைக்கழகத்தின் முன்னாள் துணைவேந்தர் ஆவார்.

## கல்வி
குஷ்வாஹா 1963ஆம் ஆண்டு ஆகத்து 28ஆம் தேதி இந்தியாவின் உத்தரப் பிரதேசத்தில் உள்ள கான்பூரில் உள்ள பீம்செனில் பிறந்தார். இவரின் தந்தை, சுரேந்திர சிங் குஷ்வாஹா, பனாரசு இந்து பல்கலைக்கழகத்தின் இயற்பியல் துறையில் பேராசிரியராக இருந்தார். இவர் ராஞ்சி பல்கலைக்கழகம், ஜார்கண்ட் மற்றும் மகாத்மா காந்தி காசி வித்யாபீட்ம், உத்தரப் பிரதேசம் ஆகியவற்றின் துணைவேந்தராகவும் பணியாற்றியுள்ளார். சாகேத் குஷ்வாஹா விவசாயத்தில் இளநிலை (1983) மற்றும் முதுநிலை (1986) மற்றும் முனைவர் (1992) பட்டங்களை பனாரசு இந்து பல்கலைக்கழகத்தில் பெற்றுள்ளார். இவரது முனைவர் பட்ட ஆய்வு விவசாயப் பொருளாதாரம் குறித்தது.

## பணி
குஷ்வாஹா நைஜீரியாவின் கூட்டாச்சிதொழில்நுட்ப பல்கலைக்கழகத்தில், மேலாண்மைப் பள்ளி புலத்தலைவராகப் பணியாற்றியுள்ளார். 2006-ல் பனாரசு இந்து பல்கலைக்கழகத்தில் பேராசிரியராக பணியில் சேர்ந்தார். 2014-ல் இவர் லலித் நாராயண் மிதிலா பல்கலைக்கழகத்தின் துணைவேந்தராக நியமிக்கப்பட்டார். இங்கு இவர் 2017 வரை பணியாற்றினார். பின்னர் 2017 முதல் 2018 வரை பனாரசு பல்கலைக்கழக ராஜீவ்காந்தி தெற்கு வளாகத்தில் பேராசிரியராகப் பணியாற்றினார். From 2017 to 2018 he served as professor-in-charge for Rajiv Gandhi South Campus Banaras Hindu University. இதனைத் தொடர்ந்து 2018ஆம் ஆண்டு ராஜீவ்காந்தி பல்கலைக்கழகத்தின் துணைவேந்தராக நியமிக்கப்பட்டார்.

## மேற்கோள்கள்

பகுப்பு:Articles with hCards
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:கல்வியியலாளர்கள்
தோய்முக்கு

**தோய்முக்கு** (*Doimukh*) என்பது இந்தியாவின் அருணாச்சல பிரதேசத்தில் உள்ள பபும் பரே மாவட்டத்தில் உள்ள ஒரு சிறிய நகரம் ஆகும்.  இது மாவட்டத் தலைமையகமான யூபியாவின் தெற்கே 18 கி. மீ. தொலைவில் அமைந்துள்ளது. இதன் அஞ்சல் குறியீடு 791112 ஆகும். அருணாச்சலப் பிரதேசத்தின் 60 சட்டமன்றத் தொகுதிகளில் இதுவும் ஒன்று. இந்தத் தொகுதியின் தற்போதைய சட்டமன்ற உறுப்பினர் (சூலை 2019 நிலவரப்படி) தன ஹாலி தாரா ஆவார். இது நிஷிமக்களின் பாரம்பரிய மற்றும் பழங்குடியினரின் இருப்பிடமாகும்.

## குறிப்பிடத்தக்கவர்கள்

* தபா சாகே (பிறப்பு 1993), நரம்புக்கலன் (கித்தார்)  இசைக்கலைஞர்

## மேலும் பார்க்கவும்

* அருணாச்சல பிரதேச சட்டமன்றம்

## மேற்கோள்கள்

## வெளி இணைப்புகள்

பகுப்பு:அருணாசலப் பிரதேசத்திலுள்ள ஊர்களும் நகரங்களும்
மலேசியத் தமிழ்ச்சமயப் பேரவை

**மலேசியத் தமிழ்ச்சமய பேரவை** என்பது மலேசியாவில் தமிழ் சமய அமைப்புக்கான பொதுவான தளத்தை அமைப்பதற்கான ஒரு முயற்சியாகும்.  2018 ஆம் ஆண்டு ஆகத்து மாதம் 4 ஆம் தேதியன்று உலக தமிழர் பதுகப்பு செயலகம் நகர்வில், விஸ்மா துன் சம்பந்தன், கோலாலம்பூரில் இவ்வமைப்பு தொடங்கப்பட்டது. இந்த கூட்டத்தில் இருண்டு முக்கிய தீர்மானங்களாக; தமிழ் சமயமே, தமிழரின் சமய அடையாளமாகும், தமிழ்ச் சமய பேரவை அமைத்து சமய நடவடிக்கைகளை முன்னெடுத்தல் எனும் மேலும் பத்து பரிந்துரைகள் முன்மொழியப்பட்டு ஏற்கப்பட்டது.

15 09 2019, மலேசியா தமிழ்ச் சமய பேரவை நகர்வில் முதலாம் தமிழ்ச் சமய மாநாடு 2019 நடந்தேறியது. நாடு முழுவதிலுமிருந்து  திரு முருகன் பத்துமலை திரு கோயில்  மண்டபத்திற்கு சுமார் 1000 பெர், திரண்டு இக்கூட்டத்தில் கலந்து கொண்டண. இம் மாநாடுன் கருப்பொருளாக தமிழ் சமய மீள்ச்சியே  தமிழர் இனத்தின் எழுசியே என்ற முழக்கத்துடன் இனிதே நகர்ந்தது. தமிழ் வாழ்வியல் இயக்கம் மற்றும் வள்ளலார் அன்பு நினலயம், கோவை பேரூராதீனத்தின் திருப்பெருந்திரு சாந்தலிங்க மருதாசல அடிகளார், தொல்காப்பிய செம்மல்  தமிழ்திரு இர . திருச்செல்வனார் ஐயா(தமிழியல் ஆய்வுக் களம்  மலேசியா) , மற்றும் மலேசிய சைவ நற்பணிக் கழக தலைவர் திருமுறைச் செம்மல் முனைவர் நா தர்மலிங்கம் ஐயா, ஆகியோரின் ஆதரவால்  பேரவை நடைபெற்றன.

## குறிப்புகள்

பகுப்பு:மலேசியத் தமிழ்
பகுப்பு:மலேசிய அமைப்புகள்
போர் நகரம்

**போர்** (**Bhor**) (), இந்தியாவின் மகாராட்டிரா மாநிலம், புனே மாவட்டம், போர் தாலுகாவின் நிர்வாகத் தலைமையிட நகரமும், நகராட்சியும் ஆகும்.

## புவியியல்
போர் நகரம்  பாகையில் அமைந்துள்ளது. இது கடல் மட்டத்திலிருந்து  588&nbsp;metres (1929&nbsp;feet) உயரத்தில் அமைந்துள்ளது. 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 17 வார்டுகளும், 4,059 குடும்பங்களையும்  கொண்ட  போர் நகரத்தின் மொத்த மக்கள் தொகை  18,453	 ஆகும். மக்கள் தொகையில் 9,256 ஆண்கள்   மற்றும் 9,197  பெண்கள்   உள்ளனர். பாலின விகிதம் 1000 ஆண்களுக்கு  994 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் 10.05%  ஆகும். சராசரி எழுத்தறிவு  91.17%  ஆகும். இதன் மக்கள் தொகையில் இந்துக்கள் 89.14%, இசுலாமியர்கள் 7.11%, பௌத்தர்கள் 2.63%,  சமணர்கள் 0.95%, கிறித்துவர்கள் 0.07% மற்றும் பிறர் 0.08%  ஆக உள்ளனர்.
## கல்வி
* ஆர். டி. மருந்தியியல் கல்லூரி  
* அபிநவ கல்விச் சங்க பொறியியல் & தொழில்நுட்பக் கல்லூரி 
* உலகளாவிய பொறியியல் கல்லூரி 
* நவசகாயத்திரி குழும கல்வி நிலையங்கள்

## போக்குவரத்து
மும்பை-புனே-சாத்தாரா  நகரங்களை இணைக்கும் நெடுஞ்சாலை எண் 4-இல்  போர் நகரம் அமைந்துள்ளது. 
## வரலாறு
 
போர் சமஸ்தானத்தின் தலைநகராக 15 ஆகஸ்டு 1947 முடிய விளங்கியது.
## மேற்கோள்கள்

பகுப்பு:புனே மாவட்டம்
 பகுப்பு:புனே மாவட்டத்திலுள்ள ஊர்களும் நகரங்களும்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
அனைத்திந்திய முற்போக்கு பெண்கள் சங்கம்

**அனைத்திந்திய முற்போக்கு பெண்கள் சங்கம்** (*All India Progressive Women's Association*) சமத்துவம் மற்றும் பெண்கள் விடுதலையை நோக்கமாகக் கொண்டு தோன்றிய ஒரு பெண்கள் அமைப்பாகும். இந்தியாவில் 21 மாநிலங்களில் இது ஒரு நிறுவன நிலையில் உள்ளது. 1991 ஆம் ஆண்டு பெண்களின் தேசிய அளவிலான பொதுமக்கள்  அமைப்பாக இச்சங்கம் நிறுவப்பட்டது. இந்திய பொதுவுடமைக் கட்சியின் மார்க்சிய பிரிவின் பெண்கள் அணியாகவும் உள்ளது.

## மேற்கோள்கள்

பகுப்பு:பெண்ணிய இயக்கங்களும் கருத்தியல்களும்
இந்தப்பூர்

**இந்தப்பூர்** (**Indapur**), இந்தியாவின் மகாராட்டிரா மாநிலம், புனே மாவட்டம், இந்தப்பூர் தாலுகாவின் நிர்வாகத் தலைமையிட நகரமும், நகராட்சியும் ஆகும். இந்தியாவின் கிழக்கில் மசூலிப்பட்டினம், மேற்கில் புணேவை  இணைக்கும் தேசிய நெடுஞ்சாலை எண் 9 இந்தப்பூர் வழியாக செல்கிறது. இந்தப்பூர் நகரத்தின் அருகில் பாராமதி நகரம், பீமா ஆறு, பீமா அணை ஆகியவை உள்ளன.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 17 வார்டுகளும், 5,228  குடும்பங்களையும் கொண்ட இந்தப்பூர் நகரத்தின் மொத்த மக்கள் தொகை 25,515 ஆகும். மக்கள் தொகையில் ஆண்கள் 13,252 மற்றும் 12,263 பெண்கள் உள்ளனர். பாலின விகிதம் 1,000 ஆண்களுக்கு  பெண்கள் 925 வீதம் உள்ளனர். 6 வயதிற்குட்பட்ட குழந்தைகள் 11.86% ஆகும். சராசரி எழுத்தறிவு 88.22% ஆகும். இதன் மக்கள் தொகையில் இந்துக்கள் 78.16%, இசுலாமியர்கள் 15.11%, பௌத்தர்கள் 4.58%, சமணர்கள் 1.47% மற்றும் பிறர்  0.67% ஆக உள்ளனர்.  

## பொருளாதாரம்
இதன் முக்கிய விளைபயிர்கள் கோதுமை, கரும்பு மற்றும் சோளம் ஆகும். இந்நகரம் இந்தியப் பாதுகாப்புத் துறையின் கனரக தொழிற்சாலைகள் அதிகம் கொண்டது. 

## மேற்கோள்கள்


பகுப்பு:புனே மாவட்டத்திலுள்ள ஊர்களும் நகரங்களும்
அனுபம் கார்க்கு

**அனுபம் கார்க்கு** (*Anupam Garg*) ஐக்கிய அமெரிக்காவின் இலினொய் நகரிலுள்ள வடமேற்கு பல்கலைக்கழகத்தில் இயற்பியல் மற்றும் வானியல் துறையில் பேராசிரியராக உள்ளார். 1983 ஆம் ஆண்டு  கார்னெல் பல்கலைக்கழகத்தில் இருந்து தனது முனைவர் பட்டத்தினப் பெற்றார். மூலக்கூற்று காந்தவியல் மற்றும் பெருநிலை குவாண்டம் நிகழ்வுகள் பிரிவில் இவரது பங்களிப்பிற்காக  2012 ஆம் ஆண்டு அமெரிக்க இயற்பியல் கழகத்தில் உறுப்பினர் தகுதியை அடைந்தார்.

அந்தோணி இயேம்சு இலெகெட்டு-அனுபம் கார்க்கின் பெயரிடப்பட்ட  இலெகெட்டு-கார்க்கு கணிதச்சமமின்மை என்ற இயற்பியல் கோட்பாட்டுக்காக அனுபம் கார்க்கு நன்கு அறியப்படுகிறார். கார்க்-ஓனுச்சிக்-அம்பேகோகர் மாதிரி மின்சுமை பரிமாற்றத்திற்காகவும் இவர் நன்கு அறியப்படுகிறார். இவரது தற்போதைய ஆராய்ச்சி ஆர்வம் குவாண்டம் மற்றும் அரை பாரம்பரிய நிகழ்வுகளை மையமாக கொண்ட குவாண்டம் இயக்க சுழற்சியுடன் தொடர்புடையதாக உள்ளது.

அனுபம் கார்க் ஒரு பட்டதாரி இயற்பியல் பாடப்புத்தகத்தின் ஆசிரியர் ஆவார். பாரம்பரிய மின்காந்தவியல் ஒரு சுருக்கம் என்ற புத்தகத்தை இவர் எழுதியுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க இயற்பியலாளர்கள்
பகுப்பு:இயற்பியலாளர்கள்
அவுண்டா நாகநாத்

**அவுண்டா நாகநாத்** (**Aundha Naganath**), இந்தியாவின் மகாராட்டிரா மாநிலத்தின்  ஹிங்கோலி  மாவட்டத்தில் அமைந்த நகரம் ஆகும். அவுண்டா நாகநாத் நகரத்தின் வெளிப்புறத்தில் உள்ள காட்டில் 12 சோதிர் லிங்கத் தலங்களில் எட்டாவதான  அவுண்டா நாகநாதர் கோயில் உள்ளது.

## புவியியல்
* அவுண்டா நாகநாத், தக்காணப் பீடபூமியில் மரத்வாடா பகுதியில் அமைந்துள்ளது. 
* அவுண்டா ஏரி இந்நகரத்தின் நீர் ஆதரமாக உள்ளது. 
## மக்கள் தொகை பரம்பல்
* 2011 இந்திய மக்கள் தொகை கணக்கெடுப்பின் படி,  2744 குடியிருப்புகள் கொண்ட அவுண்டா நாகநாத் நகரத்தின் மக்கள் தொகை 14,801 ஆகும். அதில் ஆண்கள் 7,515 மற்றும் பெண்கள் 7286 ஆகவுள்ளனர்.
* பாலின விகிதம் 1000 ஆண்களுக்கு 970 பெண்கள் வீதம் உள்ளனர். 
* சராசரி எழுத்தறிவு 82.33% ஆக உள்ளது. 
* பட்டியல் மக்கள் மற்றும் பழங்குடிகள் முறையே  15.57%   மற்றும்  2.70%  ஆகவுள்ளனர்.  
## மேற்கோள்கள்

பகுப்பு:ஹிங்கோலி மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
வா. சு. சுரேகா

**வா.சு. சுரேகா** (*V. S. Surekha*) இந்தியாவின் கேரள மாநிலத்தைச் சேர்ந்த  தடியூன்றித் தாண்டும் தடகள வீராங்கனையாவார். 2014 ஆம் ஆண்டு புது தில்லியில் நடைபெற்ற தேசிய திறந்தநிலை வெற்றியாளர் போட்டியில்  4.15 மீ உயரம் தாண்டி தேசிய சாதனையை இவர் படைத்துள்ளார். 4.00 மீட்டர் உயரத்தை  கடந்த முதல் இந்திய பெண் வீராங்கனை சுரேகா ஆவார்.

## ஆரம்ப கால வாழ்க்கை
சுரேகா இந்தியாவின் தென் மாநிலமான கேரளாவில் பிறந்தார்.  சிறுவயதில் நீளம் தாண்டுதல் வீராங்கனையாக இருந்தபோதே இவருக்கு விளையாட்டில் ஆர்வம் ஏற்பட்டது. உயர்நிலைப் பள்ளியில் படிக்கும் போது, சென்னையில் உள்ள பிரைம் விளையாட்டு அகாடமியின் பயிற்சியாளர் நாகராஜின் கீழ் தடியூன்றித் தாண்டும் பயிற்சியைத் தொடங்கினார்.  முன்னாள் தடியூன்றித் தாண்டும் தடகள வீரர் மாணிக் ராசுவின்  தொழில்நுட்ப உதவியுடன் இவர் தேசிய அளவு போட்டிகளுக்கு பயிற்சி பெற முடிந்தது.

## தொழில்
2003 ஆம் ஆண்டு செப்டம்பர் மாதம் 28  அன்று பெங்களூரில் நடந்த 43 ஆவது  திறந்தநிலை தடகள வெற்றியாளர் போட்டியில் 3.51 மீ உயரம் என்ற தேசிய சாதனையை இவர் படைத்தார். 2014 ஆம் ஆண்டு நவம்பரில்  தில்லியில் நடந்த தேசிய திறந்தநிலை வெற்றியாளர் போட்டியில் 4.15 மீட்டர் உயரம் கடந்து சாதனை படைத்தார்  .

2006 ஆம் ஆண்டு  தோகா ஆசிய விளையாட்டுப் போட்டிகளிலும், 2009  நவம்பரில்  நடந்த குவாங்சௌ ஆசிய வெற்றியாளர் போடியிலும்  இந்தியாவைப் பிரதிநிதித்துவப்படுத்தினார். விளையாட்டு வீரரின் செயல்திறனின் சுருக்கம் அட்டவணை 1 இல் கொடுக்கப்பட்டுள்ளது.

## தனிப்பட்ட வாழ்க்கை
அவர் மூன்று தாண்டுதல் வீரரும் இந்திய தேசிய சாதனையாளருமான ரஞ்சித் மகேசுவாரியை  திருமணம் செய்து கொண்டார், மேலும் ஜியா மற்றும் இசுபர்சா என்ற இரண்டு மகள்களின் தாயாவார்.  2014 ஆம் ஆண்டில் நான்கு வயது மகளுக்கு தாயாக இருந்தபோதும் 4.15 மீ உயரம்தாண்டி தேசிய சாதனை படைத்தார் 

இவர் தெற்கு இரயில்வேயின் ஊழியராகப்  பணிபுரிகிறார்.

## மேற்கோள்கள்

## புற  இணைப்புகள்
* V. S. Surekha at World Athletics

பகுப்பு:இந்தியப் பெண் தடகள வீரர்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:1984 பிறப்புகள்
ரோரோ சூ

thumb| சேதமடைந்த ரோரோ-சூ-பாலம், 1894
**ரோரோ சூ** (*Roro Chu*) என்பது இந்தியாவின் சிக்கிம் மாநிலத்தில் கேங்டாக்கிற்கு அருகில் ஓடும் ஒரு ஆறாகும். இது ராணிபுலில் ராணிகோலா ஆற்றில் கலக்கிறது. ராணிகோலா எனப்படும் ஆறு சிங்தாமில் டீஸ்டாவில் பாய்கிறது.

## மேற்கோள்கள்

பகுப்பு:இந்திய ஆறுகள்
மென்கரே

**மென்கரே** (**Menkare**), பண்டைய எகிப்தின் மெம்பிஸ் நகரத்தை தலைநகராக் கொண்டு பழைய இராச்சியத்தை கிமு 2181-இல் ஆண்ட எட்டாம் வம்சத்தின் முதல் அல்லது இரண்டாவது மன்னர் ஆவார். அபிதோஸ் மன்னர்கள் பட்டியலில் மன்னர் மென்கரே பெயர் பொறித்த குறுங்கல்வெட்டு உள்ளது.
## இதனையும் காண்க
* எகிப்தின் எட்டாம் வம்சம்
* அபிதோஸ் மன்னர்கள் பட்டியல்

## மேற்கோள்கள்

பகுப்பு:எகிப்திய மன்னர்கள்
ராணிகோலா

**ராணிகோலா** (*Ranikhola*) என்பது இந்தியாவின் சிக்கிமில் உள்ள ஓர் ஆறாகும். இது மாநிலத் தலைநகர் கேங்டாக்கிற்கு அருகில் பாய்கிறது. இது டீஸ்டா ஆற்றின் துணை ஆறாகும். 1642-ல் மங்கர்சோங்கில் தனது கணவர் இறந்த பிறகு மங்கர் ராணி இந்த ஆற்றில் தற்கொலை செய்து கொண்டார். எனவே இந்த ஆறு ராணிகோலா என்று அழைக்கப்படுகிறது. ராணிகோலா இமயமலையில் உருவாகி கேங்டாக்கிற்கு கீழ்ப்பகுதியில் பாய்கிறது. இங்கு ரேட்டி ஆற்றுடன் இணைந்து ராணிபூலை நோக்கி பாய்கிறது. மீண்டும் ரோரோ சூ ஆற்றுடன் இணைகிறது. தேசிய நெடுஞ்சாலை 10 ராணி கோலாவுக்கு இணையாக ராணிபூலிலிருந்து சிங்தாம் வரை செல்கிறது. பின்னர் சிங்காமில் இந்த ஆறு டீஸ்டா ஆற்றுடன் இணைகிறது.

## நீர்மின் திட்டம்
சிக்கிமில் செயல்படுத்தப்பட்ட முதல் நீர்மின் திட்டம் 1927-ல் கேங்டாக்கிற்கு கீழே உள்ள ராணி கோலாவில் நிறுவப்பட்ட நுண் நீர்மின் திட்டமாகும். இது 50 கிலோ வாட் மின்உற்பத்தித் திறன் கொண்டது.

## மேற்கோள்கள்

பகுப்பு:இந்திய ஆறுகள்
இட்ரியம்(III) ஐதராக்சைடு

**இட்ரியம்(III) ஐதராக்சைடு** (*Yttrium(III) hydroxide*) Y(OH)3 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும்.
## தயாரிப்பு
இட்ரியம்(III) நைட்ரேட்டுடன் சோடியம் ஐதராக்சைடின் நீரிய கரைசலைச் சேர்த்து வினைபுரியச் செய்தால் இட்ரியம்(III) ஐதராக்சைடு உருவாகிறது:

: Y(NO3)3 + 3 NaOH → Y(OH)3↓ + 3 NaNO3

இது இட்ரியம்(III) ஐதராக்சைடை ஒரு வெள்ளை ஊண்பசை வீழ்படிவாகக் கொடுக்கிறது. ஒரு வெள்ளைப் பொடியாக இவ்வீழ்படிவை  உலர்த்தலாம். 

## வேதிப் பண்புகள்
இட்ரியம்(III) ஐதராக்சைடு ஒரு காரம் என்பதால் அமிலங்களுடன் வினைபுரிந்து உப்புகளைக் கொடுக்கிறது.
: Y(OH)3 + 3 HNO3 → Y(NO3)3 + 3 H2O

: 2 Y(OH)3 + 3 H2SO4 → Y2(SO4)3 + 3 H2O

வளிமண்டல கார்பனீராக்சைடை இது ஈர்த்துக் கொள்ளூம்.
வெப்பபபடுத்தும் போது இட்ரியம்(III) ஐதராக்சைடு சிதைவடைகிறது.
: 2 Y(OH)3 → Y<sub>2</sub>O<sub>3</sub> + 3 H2O↑

## மேற்கோள்கள்

பகுப்பு:இட்ரியம் சேர்மங்கள்
பகுப்பு:ஐதராக்சைடுகள்
இட்ரியம்(II) ஆக்சைடு

**இட்ரியம்(II) ஆக்சைடு** (*Yttrium(II) oxide*) YO என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும்.

## தயாரிப்பு
350 ° செல்சியசு வெப்பநிலையில் இட்ரியம்(III) ஆக்சைடை இலக்காகக் கொண்டு துடிப்புள்ள சீரொளிப் படிவு மூலம் இட்ரியம்(II) ஆக்சைடு உருவாக்கப்படுகிறது. [கிரிப்டான் மோனோபுளோரைடு சீரொளியைப் பயன்படுத்தி [கால்சியம் புளோரைடு மீது இப்படலம் படிவாக்கப்படுகிறது. இதன்மூலம் 200 நானோமீட்டர் அளவு இட்ரியம் மோனாக்சைடு படலங்கள் கிடைக்கின்றன.

## மேற்கோள்கள்

பகுப்பு:இட்ரியம் சேர்மங்கள்
பகுப்பு:ஆக்சைடுகள்
ராதே சூ

**ராதே சூ** (*Ratey Chu*) என்பது இந்தியாவின் சிக்கிம் மாநிலத்தில் உள்ள ஓர் ஆறாகும். இது சிக்கிம் மாநில தலைநகரான கேங்டாவின் முக்கிய நீர் ஆதாரமாகும். ரேடே சூ  ) உயரத்தில் பனிப்பாறைகள் நிறைந்த டாம்ஸே ஏரியிலிருந்து வெளியாகிறது. கடல் மட்டத்திற்கு மேல்.  உயரத்தில் உள்ள ரேடே சூ குடிநீருக்காகப் பயன்படுத்தப்படுகிறது. சுமார்  ) வரை தண்ணீர் செலப் நீர் சுத்திகரிப்பு நிலைய தளத்திற்கு.கொண்டு செல்லப்பட்டுப் பயன்படுத்தப்படுகிறது.

## மேற்கோள்கள்

பகுப்பு:இந்திய ஆறுகள்
சீசியம் ஆக்சைடு

**சீசியம் ஆக்சைடு** (*Caesium oxide*) என்பது சீசியமும் ஆக்சிசனும் சேர்ந்து உருவாகும் கனிமச் சேர்மங்களைக் குறிக்கிறது. இரும கனிமச் சேர்மங்களாக உருவாகும் பல சீசியம் ஆக்சைடுகள் அறியப்படுகின்றன.
சீசியம் ஆக்சைடு கீழ்கண்ட எவற்றையும் குறிக்கும்:
* சீசியம் கீழாக்சைடுகள் (Cs7O, Cs4O, மற்றும் Cs11O3)
* சீசியம் ஓராக்சைடு (Cs2O, பொதுவாகக் காணப்படுவது. 
* சீசியம் பெராக்சைடு (Cs2O2)
* சீசியம் செசுகியுவாக்சைடு (Cs2O3)
* சீசியம் மேலாக்சைடு (CsO2)
* சீசியம் ஓசோனைடு (CsO3)
## மேற்கோள்கள்

பகுப்பு:சீசியம் சேர்மங்கள்
ஹோடெப்செகெம்வி

**ஹோடெப்செகெம்வி** (**Hotepsekhemwy**),  பண்டைய எகிப்தை ஆண்ட துவக்க கால இரண்டாம் வம்சத்தை நிறுவிய முதல் மன்னர் ஆவார். இவர் கிமு 2890-இல் எகிப்தை ஆண்டார். துரின் மன்னர்கள் பட்டியல்படி, இவர் 95 ஆண்டுகள் ஆட்சி செய்தார் என்பதை நம்ப இயலவில்லை. பண்டைய எகிப்து வரலாற்று ஆசிரியர் மெனெதோவின் அறிக்கையில், மன்னர் ஹோடெப்செகெம்வி 38 ஆண்டுகள் ஆட்சி செய்தார் எனக்குறிப்பிடுகிறார்.எகிப்தியவியல் அறிஞர்களின் கூற்றுப்படி, மேற்படி இரண்டு கருத்துகளும் சரியல்ல எனக்கூறுவதுடன், மன்னர் ஹோடெப்செகெம்வின் ஆட்சிக் காலம் 25 அல்லது 29 ஆண்டுகள் எனக்குறிப்பிடுகிறார்கள்.அபிதோஸ் மன்னர்கள் பட்டியலில் மன்னர் ஹோடெப்செகெம்வி பெயர் பொறித்த குறுங்கல்வெட்டு எண் 9 உள்ளது. 
## இதனையும் காண்க
* எகிப்தின் துவக்க கால அரச மரபுகள்
* எகிப்தின் இரண்டாம் வம்சம்
## மேற்கோள்கள்

## வெளி இணைப்புகள்
* Francesco Raffaele: Hotepsekhemwy - Hotep

 

பகுப்பு:எகிப்திய மன்னர்கள்
பகுப்பு:எகிப்தின் இரண்டாம் வம்சம்
இணையடிப் பன்முகி

வடிவவியலில் **இணையடிப் பன்முகி** (*prismatoid*) என்பது தனது அனைத்து உச்சிகளையும் இரு இணை தளங்களில் அமைந்திருக்கக் கொண்ட ஒரு பன்முகி. இதன் பக்கவாட்டு முகங்கள் சரிவங்களாகவோ, முக்கோணங்களாகவோ இருக்கலாம். இரண்டு இணை தளங்களிலும் அமைந்திருக்கும் உச்சிகளின் எண்ணிக்கை சமமாகவும், பக்கவாட்டு முகங்கள் இணைகரங்களாகவோ அல்லது சரிவகங்களாகவோ இருக்குமானால் அந்த இணையடிப் பன்முகியானது பட்டகமாக இருக்கும்.

## கன அளவு
இரு இணை அடிப்பக்க முகங்களின் பரப்பளவு A1, A3; இரு இணை அடிப்பக்கங்களுக்கும் நடுவிலுள்ள ஒரு தளத்தால் இப்பன்முகி வெட்டப்படும்போது கிடைக்கும் குறுக்குவெட்டின் பரப்பளவு A2; இரு இணை அடிப்பக்கங்களுக்கு இடைப்பட்ட தூரம், அதாவது பன்முகியின் உயரம் h எனில் இணையடிப் பன்முகியின் கனவளவு:
:V = \frac{h(A_1 + 4A_2 + A_3)}{6}

## மேற்கோள்கள்

## வெளியிணைப்புகள்
*

பகுப்பு:பன்முகத்திண்மங்கள்
ரோசர் விட்டேகர்

**ரோசர் விட்டேகர்** (பி. 22 மார்ச்சு 1936), ஆங்கிலப் பாடகரும் பாடலாசிரியரும் சீழ்க்கையிசைக் கலைஞரும் ஆவார்; நைரோபியில் பிறந்த ரோசரின் பெற்றோர் இங்கிலாந்திலிருந்து சென்று அங்கு குடியேறிவர்கள். நியூ வேல்டு இன் த மானிங் (*New World in the Morning*), த லாஸ்ட் ஃபேர்வெல் (*The Last Farewell*), டரம் டவுன் (*Durham Town*) உள்ளிட்ட வெற்றிப் பாடல்களை வெளியிட்டுள்ளார். இனிய கட்டைக்குரல், சீழ்க்கையினால் இசையமைக்கும் கலை, கித்தார் இசைக்கும் திறமை இவரது அடையாளங்கள்.

## மேற்கோள்கள்


பகுப்பு:1936 பிறப்புகள்
பகுப்பு:ஆங்கில இசை
பகுப்பு:பாடகர்கள்-பாடலாசிரியர்கள்
பகுப்பு:வாழும் மக்கள்
மூர்கோத் குமரன்

**மூர்கோத் குமரன்** (*Moorkoth Kumaran*) இந்தியாவைச் சேர்ந்த ஒரு சமூக சீர்திருத்தவாதியும் ஆசிரியரும் ஆவார்.  மலையாளத்தில் ஒரு முக்கிய சிறுகதை எழுத்தாளராகக் கருதப்படுகிறார். இவர் வாழ்ந்த காலம் 1874 ஆம் ஆண்டு முதல் 1941 ஆம் ஆண்டு வரையுள்ள காலமாகும்.

கேரள மாநிலம் கண்ணூர் மாவட்டம் தலச்சேரியைச் சேர்ந்த பணக்கார தியா குடும்பத்தில் இருந்து குமரன் தோன்றினார். நாராயண குருவின் சீடரான இவர், தன்னுடைய குருவின் முதல் வாழ்க்கை வரலாற்றை எழுதினார். அவர் உயிருடன் இருந்தபோது கேரளாவில் நாராயண குருவின் முதல் சிலையையும் நிறுவத் தொடங்கினார்.
## வாழ்க்கைக் குறிப்பு
மூர்கோத்து குமரன் வட மலபாரின் புகழ்பெற்ற பிரபுத்துவ குடும்பத்தில் 1874 ஆம் ஆண்டு மே மாதம் 23 ஆம் தேதியன்று பிறந்தார். அப்பா - மூர்கோத் ராமுண்ணி, அம்மா - பரப்புறத்து குஞ்சிறுதா என்பவர்களாவர். தாயார் இவருக்கு ஆறு வயதாக இருந்தபோது இறந்தார். தந்தை எட்டு வயதாக இருந்தபோது இறந்தார். குமரன் தன்னுடைய தந்தையின் குடும்பத்தில் வளர்ந்தார். தலச்சேரியிலும் சென்னையிலும் கல்வி கற்றார். குமரன் "மாடரேட்" என்ற பெயரில் பத்திரிகை ஒன்றை தொடங்கி வெளியிட்டார். சிறுகதை எழுத்தாளராகவும் விமர்சகராகவும் அறியப்பட்ட்டார்.  பல்வேறு பள்ளி, கல்லூரிகளில் ஆசிரியராகப் பணியாற்றினார். 1941 ஆம் ஆண்டு சூன் மாதம் 25 அன்று இறந்தார்.

## மேற்கோள்கள்

பகுப்பு:மலையாள மக்கள்
பகுப்பு:1874 பிறப்புகள்
பகுப்பு:1941 இறப்புகள்
பகுப்பு:கேரள எழுத்தாளர்கள்
சௌரவ் ராய்

**சௌரவ் ராய்** (*Sourav Roy*) ஓர் இந்திய அரசியல்வாதியும் மாணவச் செயற்பாட்டாளரும் ஆவார். தேசிய ஆட்சிக்குழு  உறுப்பினராகவும் அகில இந்திய மாணவர் சங்கத்தின் ஊக்ளி மாவட்ட செயலாளராகவும் உள்ளார். 2021 ஆம் ஆண்டு நடைபெற்ற மேற்கு வங்க சட்டமன்றத்திற்கான உத்தரபாரா சட்டமன்ற தொகுதியில் இருந்து இந்தியப் பொதுவுடமைக் கட்சியின் (மார்க்சியம்-லெனினியம்) விடுதலை வேட்பாளராக இருந்தார்.
## மேற்கோள்கள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:மேற்கு வங்காள அரசியல்வாதிகள்
ரெல்லி ஆறு

**ரெல்லி ஆறு** (*Relli River*) என்பது இந்திய மாநிலங்களான சிக்கிம் மற்றும் மேற்கு வங்கத்தில் ஓடும் சிறிய ஆறாகும். இது இமயமலையில் தோன்றுகிறது. காளிம்பொங்கிற்கு அருகில் பாயும் இந்த ஆறு சுமார்  ) உயரத்தில் அழகரா-லாவா வனத் தொடருக்கு இடையில் ஓடுகின்றது. இது திபின் தாரா என்றும் அழைக்கப்படுகிறது. இந்த ஆறு டீஸ்டா ஆறுடன் கலக்கின்றது. ரெல்லி ஆறு  மத்திய காளிம்பொங்கிலிருந்து பயணிக்கின்றது. வழியில் தியோலோ மலையால் பிரிக்கப்படுகிறது. இதன் முக்கிய துணை ஆறுகள், கானி ஆறு மற்றும் பாலா ஆறு. இந்த ஆறுகளுடன் இணைந்து 32 கி. மீ. ஓடி டீஸ்டா ஆற்றில் மத்திய காளிம்பொங்கின் தெற்கே இணைகிறது.

சிக்கிமில் உள்ள மேல் எச்சாய் செர்பகானில் ஓடும் ரெல்லி ஆற்றின் வடக்கு சரிவுகளில் சுமார் 50 செர்ப்பா குடும்பங்கள் உள்ளன. ரெல்லி கிராமம் காளிம்பொங் கீழ்ப்பகுதியில் ரெல்லி ஆற்றின் கரையோரத்தில் அமைந்துள்ளது. இப்பகுதி சாலை மற்றும் தொடருந்து மூலம் நகரத்துடன் இணைக்கப்பட்டுள்ளது.

## சுற்றுலா
ரிஞ்சிங்பாங், கலிம்போங்கின் வடக்குப் பகுதியில் அமைந்துள்ள ஒரு சுற்றுலா இடமாகும். காளிம்பொங்கினை சார்ந்தவர்களுக்கு ரெல்லி பொழுதுபோக்கும் இடமாகும். இங்கு உள்ளூர் உணவு வகைகள், பொழுது போக்கும் இடங்கள், படகு சவாரி மற்றும் மீன்பிடித்தல் உள்ளிட்ட செயல்பாடுகளால் வார இறுதி சுற்றுலா இடமாகத் திகழ்கின்றது. மேற்கு வங்க சுற்றுலாத் துறையால் நிர்வகிக்கப்படும் ஓர் சாலையோர விடுதியும் அமைந்துள்ளது.

ஆண்டுதோறும் மகர சங்கராந்தி விடுமுறையில் (சனவரி 14) ரெல்லியில் கண்காட்சி ஒன்று நடத்தப்படுகிறது. 

## வரலாற்று தளங்கள்
கோம்பாசு அல்லது மடாலயங்கள், செலப் லா கணவாய் காட்சி முனை ஆகியவை இந்த ஆற்றின் அருகே அமைந்துள்ளன.

மேற்கு வங்காளத்தில் உள்ள பூட்டான் இல்லம், ஆழமான பள்ளத்தாக்கிற்குக் கீழே ரெல்லி ஆற்றினை நோக்கி அமைந்துள்ளது.

## மேற்கோள்கள்

பகுப்பு:மேற்கு வங்க ஆறுகள்
2022 குவாத்தமாலா நிலநடுக்கம்

**2022 குவாத்தமாலா நிலநடுக்கம்** (*2022 Guatemala earthquake*) மத்திய அமெரிக்காவில் உள்ள குவாத்தமாலா நாட்டில் 2022 ஆம் ஆன்டு பிப்ரவரி மாதம் 16 ஆம் தேதியன்று பயங்கர நிலநடுக்கம் ஏற்பட்டது. இந்நிலநடுக்கம் ரிக்டர் அளவில் 6.2 ஆக பதிவானது. மாற்றியமைக்கப்பட்ட மெர்கல்லி தீவிர அளவுகோலில் இந்நிலநடுக்கம் வலுவான உச்ச தீவிரத்தை அடைந்தது. அதிகாலை குவாத்தமாலாவின் தெற்குப் பகுதிகளில் ஏற்பட்டது. தலைநகரத்திலும் அதைச் சுற்றியுள்ள பகுதிகளிலும் சேதம் பரவலாக இருந்தது. பெரும்பாலும் வீடுகளில் விரிசல் விழுந்த சுவர்கள் மற்றும் பாறைகள் சரிந்தன. மெக்சிகோ எல்லையில் உள்ள மலைப்பிரதேசமான சான்மார்கோசு மாகாணத்தில் ஏராளமான வீடுகள் இடிந்து தரைமட்டமானது. பலர் உயிரோடு புதைந்தனர்.
## கண்டத்தட்டு அமைப்பு
குவாத்தமாலாவின் கடற்கரையானது வட அமெரிக்க மற்றும் கோகோசு தகடுகளின் ஒன்றிணைந்த எல்லைகளுக்கு இடையே மத்திய அமெரிக்க அகழி என அழைக்கப்படுகிறது.  இது வடக்கே மெக்சிகோ மற்றும் தெற்கே பனாமா வரை நீண்டுள்ளது. மறுபுறம், நாட்டின் வடக்குப் பகுதிகளில் மொட்டகுவா பெயர்ச்சிப் பிளவு உள்ளது.  இது வட அமெரிக்க மற்றும் கரீபியன் தகடுகளின் இடது பக்க படுகைக் கிடை நகர்வுப்பிளவு ஒருங்கிணைப்பால் ஏற்படுகிறது. மொடகுவா பிளவானது வடக்கு குவாத்தமாலாவில் பல அழிவுகரமான நிலநடுக்கங்களை ஏற்படுத்தியது.  குறிப்பாக 1976 ஆம் ஆண்டு குவாத்தமாலா நிலநடுக்கம் ரிக்டர் அளவுகோலில் 7.5 ஆக இருந்தது.
## நிலநடுக்கம்
நிலநடுக்கம் உள்ளூர் நில அதிர்வு முகமைகளின் கணக்கீட்டின்படி 6.8 ரிக்டர் அளவில் இருந்தது. ஆனால் பின்னர் அமெரிக்க புவியியல் புவியியல் ஆய்வு மூலம் ரிக்டர் அளவில் 6.2 ஆக மாற்றப்பட்டது. மாற்றியமைக்கப்பட்ட மெர்கல்லி தீவிர அளவுகோலில் இந்நிலநடுக்கம் V (மிதமான) உச்ச தீவிரத்தை அடைந்தது.
## உயிரிழப்புகள்
நிலநடுக்கத்தால் தலைநகர் குவாத்தமாலா நகரிலும் அதைச் சுற்றியுள்ள வீடுகள் மற்றும் கட்டிடங்களின் சுவர்களில் விரிசல் ஏற்பட்டது. மலைகளுக்கு அருகில் உள்ள சாலைகளில் பல இடங்களில் நிலச்சரிவு ஏற்பட்டு சாலைகள் தடைபட்டன. மிக்சுகோ நகரில் ஒரு பெண், குவெட்சல்டெனாங்கோ நகரத்தில் ஒரு ஆண் என இரண்டு பேர் இறப்பு அடையாளங் காணப்பட்டுள்ளது.

## மேற்கோள்கள்

பகுப்பு:2022 நிகழ்வுகள்
பகுப்பு:குவாத்தமாலாவில் நிலநடுக்கங்கள்
தியோலோ மலை

வலது|thumb|220x220px| தியோலோ குன்றின் மேல் உள்ள தியோலோ விருந்தினர் மாளிகை.
thumb|220x220px| துர்பின் மலைக்கு எதிரே உள்ள தியோலோ மலை மற்றும் காளிம்பொங்கின் காட்சி
**தியோலோ மலை** (*Deolo Hill*) இந்தியாவின் மேற்கு வங்காள மாநிலத்தின் காளிம்பொங் நகரில் உள்ள மலைகளில் ஒன்றாகும். காளிம்பொங் டர்பின் மற்றும் தியோலோ ஆகிய இரு மலைகளை இணைக்கும் முகட்டில் இது அமைந்துள்ளது. இந்த மலை கடல்மட்டத்திலிருந்து 1,704 மீட்டர் (5,590 அடி) உயரத்தில் அமைந்துள்ளது. இது காளிம்பொங் நகரத்தின் மிக உயரமான இடமாகும். இதுநகரின் வடகிழக்கில் அமைந்துள்ளது. நகரின் முதன்மையான குடிநீர் ஆதாரமாக விளங்கும் மூன்று நீர்த் தேக்கங்கள், இந்த மலையின் மேல் உள்ளன. காளிம்பொங் நகரம், ரெல்லி ஆற்றுப் பள்ளத்தாக்கில் உள்ள கிராமங்கள், டீஸ்டா ஆறு மற்றும் டீஸ்டா ஆற்றுப் பள்ளத்தாக்குகள் அனைத்தையும் இந்த இடத்திலிருந்து பார்க்கலாம்.

மேகமூட்டம் இல்லாமல் வானம் தெளிவாக இருக்கும்போது, மேற்கு சிக்கிமின் பனி படர்ந்த மலைகளையும் இங்கிருந்து காணலாம். இந்த மலையின் உச்சியில், பொழுதுபோக்கு நோக்கங்களுக்காகக் கட்டப்பட்ட பூங்கா ஒன்று உள்ளது. இதில் கவர்ச்சியான மலர்ச்செடிகள் பல உள்ளன. இந்த பூங்கா சுற்றுலாப் பயணிகளுக்கும் உள்ளூர் மக்களுக்கும் ஓர் பிரபலமான சுற்றுலாத் தலமாகும். பூங்காவிற்கு அருகில் இந்து கோயிலும் உள்ளது. மொத்தத்தில் தியோலோ காளிம்பொங் நகரம் மற்றும் இதன் அண்டை மலைகளின் பரந்த 360 பாகைக் காட்சியை வழங்குகிறது.

## மேற்கோள்கள்

பகுப்பு:மேற்கு வங்காளப் புவியியல்
காசெகெம்வி

**காசெகெம்வி** (**Khasekhemwy**) பண்டைய எகிப்தை ஆண்ட துவக்க கால அரசமரபின் இரண்டாம் வம்சத்தின் மன்னர்களில் 12-வதும் மற்றும் இறுதியானவரும் ஆவார். இவர் எகிப்தை கிமு 2690 முதல் கிமு 2670 முடிய 18 ஆண்டுகள் ஆட்சி செய்தார். இவர் மேல் எகிப்தில் *சூனெத் எல் செபிப்* எனுமிடத்தில் பெரிய அளவில் களிமண் செங்கல் கோட்டையை நிறுவினார். மேலும் நெக்கென், சக்காரா மற்றும் அபிதோஸ் நகரங்களில் கோட்டைகளை நிறுவினார். மேலும் இவர் தனக்கான சிலையை தானே நிறுவிக்கொண்டவர். இவரது கல்லறை அபிதோஸ் நகரத்தில் அகழாய்வில் கண்டெடுக்கப்பட்டது.

மன்னர் காசெகெம்வி ஓரசு மற்றும் சேத் கடவுள் சின்னங்களை கொண்டிருந்தார். இம்மன்னர் தனக்கான பெரிய கல்லறையை 58 அறைகளுடன், 70 மீட்டர் நீளம், 17 மீட்டர் அகலத்தில் அபிதோஸ் நகரத்தில் சுண்ணாம்புக் கற்களால் நிறுவிக்கொண்டவர். இவர் வடக்கு எகிப்தின் எதிரிகளை வேட்டையாடி, நெக்கென் நகரத்தை தனது இராச்சியத்தின் தலைநகராகக் கொண்டவர் எனக்கல்வெட்டுக் குறிப்புகள் கூறுகிறது.

இவரின் மகன் ஜோசெர் மூன்றாம் வம்சத்தை நிறுவி பழைய எகிப்திய இராச்சியத்தை ஆட்சி செய்தவர் ஆவார்.


Image:LimestoneVesselWithGoldCoverFromTombOfKhasekhemwy1-BritishMuseum-August21-08.jpg|மன்னர் காசெகெம்வி கல்லறையில் கிடைத்த சுண்ணாம்புக் கல் குவளை மற்றும் தங்கத்திலான மூடி
Image:Limestone statue of Khasekhemwy.jpg| மன்னர் காசெகெம்வி சிலை 
File:Khasekhemwy's Tomb.jpg| மன்னர் காசெகெம்வி கல்லறையின் சிதிலங்கள்
File:Khasekhemwy.jpg| மன்னர் காசெகெம்வி சிலை, எகிப்து 
File:Vase Khasekhemwy.jpg| மன்னர் காசெகெம்வி பெயர் பொறித்த கல் குவளை
File:Flint knife. Second Dynasty, about 2700 BC. From the tomb of Khasekhemwy, Abydos. Given by the Egypt Exploration Fund, 1901. EA 68775 (British Museum).jpg|அபிதோஸ் நகரத்தில் மன்னர் காசெகெம்வி கல்லறையில் கிடைத்த எரிகல் கத்தி, ஆண்டு கிமு 2700
  


## இதனையும் காண்க
* எகிப்தின் இரண்டாம் வம்சம்
* எகிப்தின் துவக்க கால அரச மரபுகள்
* எகிப்தின் மூன்றாம் வம்சம்
* பழைய எகிப்து இராச்சியம்
## ஆதார நூற்பட்டியல்

*Toby Wilkinson, *Royal Annals of Ancient Egypt: The Palermo Stone and Its Associated Fragments*, (Kegan Paul International), 2000.
*Egypt: Khasekhem/Khasekhemwy of Egypt's 2nd dynasty
## மேற்கோள்கள்

## ஊசாத்துணை

பகுப்பு:எகிப்திய மன்னர்கள்
பகுப்பு:எகிப்தின் இரண்டாம் வம்சம்
சக்கீரி அகமது குட்டி

**சக்கீரி அகமது குட்டி** (*Chakkeeri Ahamed Kutty*) ஓர் இந்திய அரசியல்வாதியாவார். இந்திய ஒன்றிய இசுலாமியக் கூட்டிணைவுக் கட்சியைச் சேர்ந்த இவர் ஒரு சமூக சேவகரும் ஆவார். 1973 ஆம் ஆண்டு மார்ச்சு மாதம் 02 ஆம் தேதி முதல் 1977 ஆம் ஆண்டு மார்ச்சு மாதம் 25 ஆம் தேதிவரை  கேரள அரசாங்கத்தில் கல்வி அமைச்சராகப் பணியாற்றினார். 1977 ஆம் ஆண்டு மார்ச்சு மாதம் 28 ஆம் தேதி முதல் 1980 ஆம் ஆண்டு பிப்ரவரி மாதம் 14 ஆம் தேதிவரை கேரள சட்டமன்றத்தின் அவைத்தலைவராகவும் பணியாற்றினார். 1915 ஆம் ஆண்டில் பிறந்த இவர் 1993 ஆம் ஆண்டில் இறந்தார்.

ஒன்றிய இசுலாமியக் கூட்டிணைவுக் கட்சியில் சேருவதற்கு முன்பு சக்கீரி அகமது குட்டி இந்திய தேசிய காங்கிரசின் ஊழியராக இருந்தார். இசுலாமியக் கூட்டிணைவு சட்டமன்றக் கட்சியின் செயலாளராகவும்,  செயற்குழு உறுப்பினராகவும் இவர் பணியாற்றினார்.

## சட்டமன்ற உறுப்பினர்

* மெட்ராசு சட்டமன்றம் (1952–56)
* 1 ஆவது கேரள சட்டமன்றம் குட்டிபுரம்
* 3 ஆவது கேரள சட்டமன்றம் மலப்புரம் (1969 இல் இடைத்தேர்தலில் தேர்ந்தெடுக்கப்பட்டார்)
* 4 ஆவது கேரள சட்டமன்றம் குட்டிப்புரம்
* 5 ஆவது கேரள சட்டமன்றம் குட்டிப்புரம்

## மேற்கோள்கள்


பகுப்பு:1993 இறப்புகள்
பகுப்பு:1915 பிறப்புகள்
பகுப்பு:கேரள அரசியல்வாதிகள்
பகுப்பு:கேரள சட்டமன்ற உறுப்பினர்கள்
துர்பின் மலை

[thumb|250x250px| துர்பின் (தாரா) மலையிலிருந்து தியோலோ மற்றும் [காளிம்பொங்|காளிம்பொங்கைப் பார்க்கும் காட்சி.]]
**துர்பின் மலை** (*Durpin Hill*)(உள்ளூர் மொழியில் தாரா) என்பது காளிம்பொங்கில் உள்ள இரண்டு மலைகளில் ஒன்றாகும் (மற்றொன்று தியோலோ மலை). இந்த இரண்டு மலைகளும் முகடு ஒன்று மூலம் இணைக்கப்பட்டுள்ளது. இந்த முகட்டில் காளிம்பொங் நகரம் அமைந்துள்ளது.  தாரா கடல்மட்டத்திலிருந்து சுமார் 1,372 மீட்டர் (4,501 அடி) உயரத்தில் நகரத்தின் தென்மேற்கே அமைந்துள்ளது. காளிம்பொங் நகரம், மேற்கு சிக்கிமின் பனி மூடிய இமயமலைத் தொடர்கள், டீஸ்டா ஆறு மற்றும் பள்ளத்தாக்குகள் மற்றும் தொலைவில் உள்ள செலப் லா கணவாய் ஆகியவற்றைக் கண்டு களிக்கும் வகையில் இந்த மலை அமைந்துள்ளது. மலை உச்சிக்குச் சற்று தள்ளி குழிப்பந்தாட்ட மைதானம் ஒன்றும் உள்ளது.

மலையின் மேல் தலாய் லாமாவால் 1976-ல் புனிதப்படுத்தப்பட்ட ஜாங் தோக் பால்ரி மடாலயம் உள்ளது. இந்த மடாலயம் இதன் நினைவுச்சின்னத்தில் காங்யூரின் 108 தொகுதிகளையும், சீனப் படையெடுப்பிற்குப் பிறகு திபெத்திலிருந்து கொண்டுவரப்பட்ட பிற புனித நூல்கள் மற்றும் சுருள்களையும் கொண்டுள்ளது.

பன்னாட்டு எல்லை அருகியில் இருப்பதால் துர்பின் மலையில் இந்தியத் தரைப்படை முக்கிய தளம் ஒன்றை அமைத்துள்ளது. மடத்தின் அருகே, இந்திய தரைப்படையின் உலங்கு வானூர்தி இறங்கு தளம் கட்டப்பட்டுள்ளது.

## மேலும் காண்க
* காளிம்பொங்
* தியோலோ மலை
* ரெல்லி ஆறு

## மேற்கோள்கள்

பகுப்பு:மேற்கு வங்காளப் புவியியல்
பெய்ல்ஸ்டீன் சோதனை

**பெய்ல்ஸ்டீன் சோதனை** (Beilstein test) என்பது கரிம ஆலைடுகளுக்கான ஒரு எளிய தரமான வேதிச்சோதனை ஆகும். இது பிரெட்ரிக் கோன்ராட் பெயில்ஸ்டீனால் உருவாக்கப்பட்டது. 

தாமிர(II) ஆக்சைடின் பூச்சு ஒன்றை உருவாக்க, ஒரு செப்புக் கம்பி சுத்தம் செய்யப்பட்டு பன்சன் அடுப்பு சுடரில் சூடேற்றப்படுகிறது. பின்னர் அதை சோதனை செய்ய வேண்டிய மாதிரியில் தோய்த்து மீண்டும் ஒரு முறை சுடரில் சூடாக்க வேண்டும்.  தாமிர ஆலைடு உருவாகியிருந்தால் பச்சை நிறச் சுடரொளிரும். இது தாமிர ஆலைடு உருவாகியிருப்பதை அடையாளம் காண உதவும். இச்சோதனையானது புளோரின்/புளோரைடுகளைக் கண்டறிய உதவவில்லை.

இந்த சோதனையானது இனி வரும் காலங்களில் அதிகமாக பயன்படுத்தப்படாது. இச்சோதனை பரவலாகப் பயன்படுத்தப்படாததற்கு ஒரு காரணம் யாதெனில், சோதனைப் பொருள் ஒரு பாலிகுளோரோரேனாக இருந்தால், அதிக நச்சுத்தன்மையுள்ள குளோரோ-டையாக்ஸின்களை உருவாக்கக் கூடும். 

ஆலைடுக்கான மாற்று ஈரச் சோதனை சோடியம் இணைவு லசைன் சோதனை ஆகும் &#x2014; இந்த சோதனையானது சோடியம் ஆலைடு உள்ளிட்ட கரிமப் பொருட்களை கனிம உப்புகளாக மாற்றுகிறது. இவ்வாறு கிடைத்த கரிம உப்புகளோடு வெள்ளி நைட்ரேட் கரைசலைச் சேர்ப்பதால், எந்த ஆலைடாக இருந்தாலும் அந்தந்த வெள்ளி ஆலைடாக வீழ்படியச் செய்கிறது.

## மேற்கோள்கள்

பகுப்பு:வேதியியல் பரிசோதனைகள்
உட்ரோபா குகை

**உட்ரோபா குகை** (*Utroba Cave*) பல்கேரியா நாட்டின் கர்தாலி மாகாணத்தில் உள்ள வரலாற்றுக்கு முந்தைய ஒரு குகை சரணாலயம் ஆகும். திரேசிய காலத்தைச் சேர்ந்த இக்குகை மனித பெண்ணுறுப்பை ஒத்திருக்கிறது.
## வரலாறு
உட்ரோபா குகை கர்தாலியில் இருந்து 20 கிலோமீட்டர் தொலைவில் உள்ளது. கிமு 480 ஆம் ஆண்டுக்கு முந்தையது. குகையானது குகை கர்பப்பை அல்லது கர்ப்பப்பை குகை என்றும் அழைக்கப்படுகிறது, ஏனெனில் நுழைவாயில்  பெண்ணின் சினைப்பையின் வடிவத்தில் உள்ளது. குகையின் உட்புறம் கர்ப்பப்பையை ஒத்திருப்பதைக் காணலாம். குகையின் நுழைவாயில் ஒரு பிளவு என்று ஆராய்ச்சியாளர்கள் நம்புகின்றனர். பின்னர் அது மனிதர்களால் விரிவுபடுத்தப்பட்டது. குகையானது 3 மீட்டர் (9.8 அடி) உயரமும், 2.50 மீட்டர் (8.2 அடி) அகலமும் கொண்டதாகும். குகையின் உள்ளே 1.3 மீட்டர் (4.3 அடி) உயரம் கொண்ட மாற்றுப்பாதை செதுக்கப்பட்டுள்ளது. வரலாற்றாசிரியர் ஓவ்சரோவ், குகை மற்றும் மாற்றுப்பாதை திரேசிய காலத்தவர்களால் பயன்படுத்தப்பட்டதாக நம்புகிறார். 
 
## மேற்கோள்கள்

## புற இணைப்புகள்
*

பகுப்பு:பல்காரியாவின் வரலாறு
பீட்டர் நினோவ்

**பீட்டர் நினோவ்** (*Peter Nienow*) இசுக்காட்லாந்து நாட்டிலுள்ள எடின்பர்க்கு பல்கலைக்கழகத்தில் பனியியலில் பேராசிரியராக உள்ளார். எடின்பர்க்கு இராயல் கழகத்தின் உறுப்பினரான இவரது ஆராய்ச்சி பனிப்பாறைகள் மற்றும் பனிக்கட்டிகள் காலநிலை மாற்றத்திற்கு எவ்வாறு பதிலளிக்கின்றன என்பதில் கவனம் செலுத்துகிறது. இலெய்டன் பார்க் பள்ளி மற்றும் கேம்பிரிச்சுப் பல்கலைக்கழகத்தில் கல்வி பயின்றார்.

துருவப் பகுதிகளைப் பற்றிய அறிவைப் பெற்றதற்காகவும்  தீவிர துன்பங்களுக்கு இடையில்  துருவப் பயணங்களை மேற்கொண்டவர்களுக்காகவும் பிரித்தானியக் குடிமக்களுக்கு வழங்கப்படும் துருவப் பதக்கம் இவருக்கு வழங்கப்பட்டது.

## விருதுகள்
2019 ஆம் ஆண்டு பீட்டர் நினோவுக்கு எடின்பர்க் இராயல் கழகத்தின் உறுப்பினர் தகுதி வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:பிரித்தானியப் புவி அறிவியலாளர்கள்
பகுப்பு:இசுக்காட்லாந்து அறிவியலாளர்கள்
பகுப்பு:பனியாற்றியல்
ஐக்கிய அமெரிக்க ஆயுதப்படை நிறுவனம்

**ஐக்கிய அமெரிக்க ஆயுதப்படை நிறுவனம்** (*United States Armed Forces Institute*) அமெரிக்க ஆயுதப் படைகளின் ஒரு பகுதியாக இருந்த ஒரு கல்வி அமைப்பாகும். 1942 ஆம் ஆண்டு ஏப்ரல் மாதத்தில் ஓர் இராணுவ நிறுவனமாக இது நிறுவப்பட்டது.

1942 மற்றும் 1974 ஆம் ஆண்டுகளுக்கு இடையில் இந்நிறுவனம் கல்லூரி அளவில் பொதுத் தேர்வுகள் மற்றும் ஐக்கிய அமெரிக்க ஆயுதப்படை நிறுவன பாடங்களை உள்ளடக்கிய கல்வி வாய்ப்புகளை அமெரிக்கா, கரீபியன், ஐரோப்பா, அவாய் மற்றும் சப்பான் ஆகிய நாடுகளில் உள்ள இராணுவ சேவை உறுப்பினர்களுக்கு வழங்கியது.

விசுகொன்சின் மாகாணத்தின் தலைநகரமான மேடிசன் நகரில் ஐக்கிய அமெரிக்க ஆயுதப்படை நிறுவனத்தின் தலைமையகம் இருந்தது.
## மேற்கோள்கள்

பகுப்பு:ஐக்கிய அமெரிக்கா
பகுப்பு:கல்வி நிறுவனங்கள்
இராணி துங்கா

**இராணி துங்கா** (*Rani Dhunga*), முன்னர் **சீதா பைலா** ("சீதாவின் கால்தடங்கள்") என்பது இந்தியாவின் சிக்கிம் மாநிலத்தில் பெல்லிங் நகரின் வடகிழக்கில் 6 கி. மீ. தொலைவில் அமைந்துள்ளது. இது இமயமலையில் புனிதமானதாகக் கருதப்படும் ஓர் பெரிய பாறைப் பகுதி ஆகும். இப்பாறை கடல் மட்டத்திலிருந்து சுமார் 2680மீ (8792 அடி) உயரத்தில் அமைந்துள்ளது. 

## சுற்றுப்பகுதிகள்
இராணி துங்கா சூலை 17, 2016 அன்று ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலக பாரம்பரியக் களங்களில் ஒன்றாக அறிவிக்கப்பட்டது. இது இந்தியாவின் முதல் "கலப்பு பாரம்பரிய" தளம் ஆகும். இதனைச் சுற்றியுள்ள காடுகளின் வழியாகச் செங்குத்தான மலைப்பாதையில் நடந்து இராணி துங்காவை அடையலாம். கஸ்தூரி மான், இமயமலை வரையாடு, காட்டுப்பன்றி, இமயமலை கருப்புக் கரடி மற்றும் இமயமலை நீல செம்மறி போன்ற விலங்குகள் இந்த காட்டில் காணப்படுகின்றன. இராணி துங்காவிற்குச் செல்லும் வழியில் **சங்க சோலிங் மடாலயம்** உள்ளது. இது 17ஆம் நூற்றாண்டில் லாமா லட்சுன் செம்போவால் நிறுவப்பட்டது. வடகிழக்கு இந்திய மாநிலமான சிக்கிமில் உள்ள பழமையான மடங்களில் இதுவும் ஒன்று. இது "குஹ்யமந்த்ரா போதனைகள்" அல்லது "இரகசிய மந்திர போதனைகள்", வச்சிரயான பௌத்தத்திற்கு ஒத்ததாக அறியப்படுகிறது.

## சொற்பிறப்பியல்
நாட்டுப்புறக் கதைகளின்படி, "இராணி துங்கா" என்ற பெயர் "இராணியின் பாறை" ("இராணி" என்றால் "இராணி" மற்றும் "துங்கா" என்றால் "பாறை" அல்லது "கல்" என்று பொருள்).

## புராணக்கதைகள்
இந்த பெரிய பாறையுடன் தொடர்புடைய புராணம் என்னவென்றால், சீதா தேவி (இராமர்) ஒருமுறை பாறையின் மீது காலடி எடுத்து வைத்தார், அவளுடைய கால்தடங்கள் இதில் பதிக்கப்பட்டிருப்பதைக் காணலாம்.

மற்றொரு நாட்டுப்புற புராணக்கதை என்னவென்றால், நீண்ட காலத்திற்கு முன்பு நேபாளம் அல்லது பூட்டான் இராச்சியம் தாக்கப்பட்டபோது சிக்கிம் இராணி இந்த இடத்தில் மறைந்திருக்கும் குகையாக இருந்தது என்பதாகும்.

## காலநிலை
இப்பகுதியில் நிலவும் தட்பவெப்ப நிலை பருவமழை காலநிலையாகும். அதிகபட்ச வெப்பநிலை 24° செண்டிகிரேடாகவும் குறைந்தபட்ச வெப்பநிலை 0° செண்டிகிரேடாகவும் பதிவாகியுள்ளது. குளிர்காலத்தில் இமயமலைத் தொடர்களிலிருந்து நேராகக் குளிர்ந்த காற்று வீசுகிறது, சில சமயங்களில் பனியும் ஆலங்கட்டி மழையும் இதனால் பெய்வதுண்டு.

## படங்கள்

## மேற்கோள்கள்

பகுப்பு:சிக்கிம் புவியியல்
பகுப்பு:சிக்கிமில் உள்ள மலைகள்
ஆசிரியர் நலனுக்கான தேசிய அறக்கட்டளை

**ஆசிரியர் நலனுக்கான தேசிய அறக்கட்டளை** (*National Foundation for Teachers*) 1962 ஆம் ஆண்டு இந்திய அரசாங்கத்தால் நிறுவப்பட்ட ஒரு தொண்டு நிறுவனமாகும். ஆசிரியர்கள் மற்றும் ஆதரவற்ற சூழ்நிலையில் இருக்கும் அவர்களைச் சார்ந்தவர்களுக்கு நிவாரணம் வழங்குவதற்கு இந்த அமைப்பு பொறுப்பாகும். அறக்கட்டளை இந்திய அரசு மற்றும் மாநில உறுப்பினர்களிடமிருந்து நிதியுதவி பெறுகிறது.

பல்கலைக்கழகங்களில் பொறியியல், மருத்துவம் மற்றும் மேலாண்மை படிப்பதற்காக ஆசிரியர்களின் பிள்ளைகளுக்கு அறக்கட்டளை நிதி உதவி அளித்துள்ளது.
## மேற்கோள்கள்

பகுப்பு:கல்வி
பகுப்பு:இந்தியக் கல்வித் திட்டங்கள்
அம்பேத்ராஜன்

**அம்பேத் ராஜன்** (*Ambeth Rajan*, பிறப்பு 9 பெப்ரவரி 1956, மயிலாடுதுறை, மயிலாடுதுறை மாவட்டம்,  (தமிழ்நாடு)) என்பவர் நாம் தமிழர் கட்சியைச் சேர்ந்த அரசியல்வாதியும், இந்திய நாடாளுமன்ற முன்னாள் உறுப்பினர் ஆவார். இவர் இந்திய நாடாளுமன்றத்தின் மேலவையான மாநிலங்களவையிவில் உத்தரப் பிரதேசத்திலிருந்து தேர்ந்தெடுக்கப்பட்டார்.

## வாழ்க்கைக் குறிப்பு
அம்பேத் ராஜன் தமிழ்நாட்டின், மயிலாடுதுறை மாவட்டத்தில் பிறந்தவர். இவர் பகுஜன் சமாஜ் கட்சியின் கன்சிராமின் உதவியாளராக இருந்தார். பகுஜன் சமாஜ் கட்சியின் வளர்ச்சிப் பணிகளில் பலவகையிலும் ஈடுபட்டார். கன்சிராமை காண தமிழ்நாட்டுத் தலைவர்ககள் வரும்போது அவர்களுக்கு இடையில் பாலமாக இருந்துள்ளார். கன்சிராம் உடல் நலமின்றி சிகிச்சைக்கு சென்னை வந்தபோது தன்னுடன் அம்பேத்ராஜனையும் அழைத்து வந்தார். கன்சிராமின் மறைவுக்குப் பின்னர் மாயாவதியின் உதவியாளராகவும், தனிச்செயலாளராகவும், கட்சியின் தேசியச் செயலாளராகவும் தொடர்ந்தார். மாயாவதியால் இந்திய நாடாளுமன்றத்தின் மேலவையான மாநிலங்களவைக்கு உத்தரப் பிரதேசத்திலிருந்து அனுப்பபட்டார். பிற்காலத்தில் மாயாவதியிடம் இருந்து விலகிய இவர் 2024 இல் நா.த.க.வில் இணைந்தார்.  
இவர் நொய்டாவில் வசிக்கிறார்.

## குறிப்புகள்

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:மயிலாடுதுறை மாவட்ட மக்கள்
பகுப்பு:உத்தரப் பிரதேச அரசியல்வாதிகள்
சைக்கிளடெசு

**சைக்லேட்ஸ்** (*Cyclades*, கிரேக்கம் :  ,  , [kikˈlaðes] ) என்பது ஏஜியன் கடலில் உள்ள ஒரு தீவுக்கூட்டமாகும். இது கிரேக்கத்தின் பிரதான நிலப்பரப்பின் தென்கிழக்கே உள்ளது.  இது கிரேக்கத்தின் முன்னாள் நிர்வாக மாகாணமாகும். இது ஏஜியன் தீவுக்கூட்டத்தை  உருவாக்கும் தீவுக் குழுக்களில் ஒன்றாகும். இந்தப் பெயர் டெலோஸ் புனித தீவை *சுற்றியுள்ள* தீவுகளை ("சுழற்சி", κυκλάς) குறிக்கிறது. சைக்லேட்சில் மிகப்பெரிய தீவு நக்சஸ் ஆகும். இருப்பினும் அதிக மக்கள்தொகை கொண்ட தீவு சிரோஸ் ஆகும்.

## நிலவியல்
சைக்லேட்சில் சுமார் 220 தீவுகள் உள்ளன. அவற்றில் முக்கியமானவை அமோர்கோஸ், அனாஃபி, ஆண்ட்ரோஸ், ஆன்டிபரோஸ், டெலோஸ், ஐயோஸ், கியா, கிமோலோஸ், கித்னோஸ், மிலோஸ், மைகோனோஸ், நக்சோஸ், பாரோஸ், ஃபோலெகாண்ட்ரோஸ், செரிஃபோஸ், சிஃப்னோஸ், சிஃப்னோஸ், சிஃப்னோஸ் மற்றும் திரா அல்லது சாண்டோரினி ஆகியவை ஆகும். மேலும் இத்தீவுக் கூட்டத்தில் டோனௌசா, எஸ்காட்டி, கியாரோஸ், இராக்லியா, கூஃபோனிசியா, மக்ரோனிசோஸ், ரினியா, ஸ்கோயினூசா உள்ளிட்ட பல சிறிய தீவுகளும் உள்ளன . "சைக்லேட்ஸ்" என்ற பெயரானது டெலோஸ் என்ற புனித தீவைச் சுற்றி வட்டமாக ("வட்ட தீவுகள்") உள்ள தீவுகளைக் குறிக்கிறது. இதில் உள்ள பெரும்பாலான சிறிய தீவுகள் மக்கள் வசிக்காதவை.

சிரோஸில் உள்ள எர்மௌபோலி நகரானது இந்த முன்னாள் மாகாணத்தின் முக்கிய நகரம் மற்றும் நிர்வாக மையமாகும்.

மிலோஸ் மற்றும் சாண்டோரினி ஆகிய இரண்டு எரிமலை தீவுகளைத் தவிர, இங்கு உள்ள தீவுகள் நீரில் மூழ்கிய மலைகளின் சிகரங்களாகும். இதன் காலநிலை பொதுவாக வறண்ட மற்றும் மிதமானது. நக்சோஸ் தவிர, இத்தீவுகளின் மண் மிகவும் வளமானதாக இல்லை. இதன் வேளாண் உற்பத்தி பொருட்களில் வைன், பழங்கள், கோதுமை, ஆலிவ் எண்ணெய், புகையிலை ஆகியவை அடங்கும். குறைந்த வெப்பநிலையானது அதிக உயரத்தில் பதிவு செய்யப்படுகின்றன. மேலும் இந்த பகுதிகளில் பொதுவாக குளிர்கால வானிலை இருக்காது.

சைக்லேட்ஸ் தெற்கே கிரீட் கடலால் சூழப்பட்டுள்ளது. 
[thumb| சைக்லேட்ஸ் புனித தீவான [டெலோஸ்|டெலோசைச் சுற்றியுள்ளவை]]

படிமம்:Syros ermoupolis 140707.jpg|எர்மோபோலி, சைக்லேட்ஸின் தலைநகரம். 
படிமம்:Ia Santorini-2009-1.JPG|சாண்டோரினி
படிமம்:Mykonos City.jpg|மைகோனோஸ்
படிமம்:City of Naxos.jpg|நக்சஸ்
படிமம்:Fole abhang.jpg|போலேகாண்ட்ரோஸ்
படிமம்:Chora Milos.jpg|மிலோஸ்
படிமம்:Vraka Aegean Islands Greek Costume.JPG|ஏஜியன் தீவுகளின் உடையில் பாரம்பரிய *வ்ரகா* ( பிரீச்ஸ் ).

## நிர்வாகம்
**சைக்லேட்ஸ் மாகாணம்** (    ) கிரேக்கத்தின் மாகாணங்களில் ஒன்றாக இருந்தது. 2011 ஆண்டு கல்லிக்ராடிஸ் அரசாங்க சீர்திருத்தத்தின் ஒரு பகுதியாக, மாகாணம் கலைக்கப்பட்டது. மேலும் இந்தப் பிரதேசம் தெற்கு ஏஜியன் பிராந்தியத்தின் ஒன்பது பிராந்திய அலகுகளாக பிரிக்கப்பட்டது.

## குறிப்புகள்

பகுப்பு:கிரேக்கத் தீவுகள்
பகுப்பு:ஏஜியன் தீவுகள்
செருமேனியம்(II) ஐதராக்சைடு

**செருமேனியம்(II) ஐதராக்சைடு** (*Germanium(II) hydroxide*) Ge(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். முற்றிலுமாக இச்சேர்மத்தின் பண்புகள் வரையறுக்கப்படவில்லை. சில சமயங்களில் நீரேற்ற செருமேனியம்(II) ஆக்சைடு அல்லது செருமேனசு ஐதராக்சைடு என்று அழைக்கப்படுகிறது. 1886 ஆம் ஆண்டு முதன் முதலில் இச்சேர்மத்தைப் பற்றி விவரித்தார். 
## தயாரிப்பு
பொதுவாக GeII அயனிகள் கொண்ட அமிலக் கரைசலுடன் ஒரு காரத்தைச் சேர்த்து வினைபுரியச் செய்வதன் மூலம் வெண்மை அல்லது மஞ்சள் நிற வீழ்படிவாக செருமேனியம்(II) ஐதராக்சைடு கிடைக்கும். உதாரணமாக செருமேனியம் ஈராக்சைடுடன் (GeO2) ஐப்போபாசுபரசு அமிலக் கரைசலைச் (H3PO2) சேர்த்து ஒடுக்க வினைக்கு உட்படுத்தி செருமேனியம்(II) ஐதராக்சைடை உற்பத்தி செய்யலாம். மாற்றுமுறையில் GeCl2 சேர்மத்தை நீராற்பகுப்புக்கு உட்படுத்தியும் செருமேனியம்(II) ஐதராக்சைடு தயாரிக்கலாம். or alternatively by hydrolysis of GeCl2. தொடக்கத்தில் கிடைக்கும் வீழ்படிவு விகிதவியல் அளவுகளில் அமையாது. GeO·xH2O, Ge(OH)2·xH2O என்ற பொதுவாய்ப்பாட்டல் அல்லது எளிமையாக Ge(OH)2 என்று இதை அடையாளப்படுத்தலாம்.  
## பண்புகள்
தண்ணீரில் அல்லது காரத்தில் சிறிதளவு கரையும். பெர்குளோரிக் அமிலத்தில் கரையாது என்றாலும் ஐதரோ குளோரிக் அமிலத்தில் கரையும். சோடியம் ஐதராக்சைடு காரத்துடன் வினையில் ஈடுபட்டு பழுப்பு நிற கரையாத திண்மத்தைக் கொடுக்கிறது. இத்திண்மத்தை வெற்றிடத்தில் உலர்த்தினால் (HGe)2O3 என்ற விகிதவியல் அளவிலான பழுப்பு நிற உடன் தீப்பற்றுகிற பொருள் உருவாகிறது. செருமேனியம்-ஐதரசன் பிணைப்பு (Ge-H) இத்திண்மத்தில் இருப்பதாக அகச்சிவப்பு நிறமாலை ஆய்வு தெரிவிக்கிறது.    
## மேற்கோள்கள்

பகுப்பு:செருமேனியம்(II) சேர்மங்கள்
பகுப்பு:ஐதராக்சைடுகள்
மிச்சியாகி தகாகாசி

**மிச்சியாகி தகாகாசி** (*Michiaki Takahashi*) (பிப்ரவரி 17, 1928 - திசம்பர் 16, 2013) ஒரு யப்பானிய நச்சுயிரியல் வல்லுநர் ஆவார். இவர்  சின்னம்மைகாக முதல் தடுப்பூசியைக் கண்டுபிடித்ததற்காகவும், ஓகா தடுப்பூசியைத் தயாரிக்க வெரிசெல்லா ஜோஸ்டர் வைரஸைக் குறைக்கவும் பாடுபட்ட மிகவும் பிரபலமானவர்.

## வாழ்க்கை
பிப்ரவரி 17, 1928 இல் யப்பானின் ஒசாகாவில் உள்ள ஹிகாஷிசுமியோஷி-குவில் பிறந்தார்.  1954-இல் ஒசாக்கா பல்கலைக்கழகத்தின் மருத்துவப் பள்ளியில் மருத்துவத்தில் தனது முது நிலைப் படிப்பைப் பெற்றார். மேலும் 1959-இல் அம்மை நச்சுரியியலில் முதன்மையாக மருத்துவ அறிவியல் பட்டப் படிப்பை முடித்தார். 

1963 -1965-க்கும் இடையில் இவர் டெக்சஸில் உள்ள பேய்லர் மருத்துவக் கல்லூரியிலும், பென்சில்வேனியாவில் உள்ள டெம்பிள் பல்கலைக்கழகத்தின் பெல்ஸ் ஆராய்ச்சி நிறுவனத்திலும் படித்தார்.

அமெரிக்காவில் படிக்கும் போது இவரது மூத்த மகன் தெருயுகி சின்னம்மை நோயால் அவதிப்படுவதைப் பார்த்த அனுபவம் இவரை 1971-இல் சின்னம்மை தடுப்பூசியை உருவாக்கத் தூண்டியது. ஆராய்ச்சி மிகவும் கடினமாக இருந்தது. ஆனால் 1973 இல் முடிக்கப்பட்டது. 1984-ஆம் ஆண்டில், தடுப்பூசி உலக சுகாதார அமைப்பால் மிகவும் பொருத்தமான சின்னம்மை தடுப்பூசி என சான்றளிக்கப்பட்டது. மேலும் 1986-ஆம் ஆண்டில், யப்பானிய சுகாதார மற்றும் நல அமைச்சகம் உலகெங்கிலும் உள்ள நாடுகளில் நடைமுறை பயன்பாட்டிற்கு ஒப்புதல் அளித்தது.

ஒசாகா பல்கலைக்கழகத்தில் இருந்து ஓய்வு பெற்ற பிறகு, இவருக்கு ஓய்வு பெற்ற பேராசிரியர் என்ற பட்டம் வழங்கப்பட்டது.

இவர் திசம்பர் 16, 2013 அன்று இதய செயலிழப்பால் இறந்தார்.

## விருதுகள்

* சபுரோ கோஜிமா நினைவு கலாச்சார விருது (1975)
* நீர்க்கோளவான் சின்னம்மை குழல் அமைப்பின் மூன்றாவது அறிவியல் சாதனை விருது (1997).
* இள்வரசர் மஹிதோல் விருது (2008).

## கௌரவங்கள்
தடுப்பூசிக்கான யப்பானிய சங்கம் தகாகாசியின் நினைவாக வருடாந்திர பரிசை வழங்குகிறது  தடுப்பூசிக்கான யப்பானிய சங்கம் தகாகாசி பரிசு, அக்டோபர் 2005 இல் நிறுவப்பட்டது.

## சான்றுகள்

## வெளி இணைப்புகள்
*First Person: ‘I created the vaccine for chickenpox’
*NYTimes obituary

பகுப்பு:2013 இறப்புகள்
பகுப்பு:1928 பிறப்புகள்
பகுப்பு:அறிவியலாளர்கள்
யூபோயா

**யூபோயா** (*Euboea*,  -ə) அல்லது *Evia*,  ;     ;    ) என்பது கிரேக்க தீவு ஆகும். இது கிரேக்கத்தின் கிரீட்டிற்கு அடுத்து பரப்பளவிலும் மக்கள் தொகையிலும் இரண்டாவது பெரிய  தீவு ஆகும். இது கிரேக்கத்தின் பிரதான நிலப்பகுதியான போயோட்டியாவிலிருந்து குறுகிய யூரிபஸ் நீரிணையால் பிரிக்கப்பட்டுள்ளது ( நீரிணையின் அகலம் ஒரு  இடத்தில் 40 மீ (130 அடி) அகலம் மட்டுமே உள்ளது).  பொதுவாக இத்தீவு நீண்டும் அகலத்தில் குறுகியும் உள்ளது. தீவானது சுமார் 180 கி.மீ. (110 மைல்) நீளம் கொண்டது. மேலும் 50 கி.மீ. (31 மைல்) முதல் 6 கி.மீ. (3.7 மைல்) வரை அகலத்தில் மாறுபடுகிறது.  இது புவியியல் ரீதியாக  வடமேற்கிலிருந்து தென்கிழக்கு வரை நீண்டு உள்ளது. மேலும் இதன் நீளம் முழுவதும் மலைத்தொடர் ஒன்று நீண்டு செல்கிறது. இது கிழக்கில் தெசலியை இணைக்கும் சங்கிலித் தொடரின் ஒரு பகுதியாகும், மேலும் ஆன்ட்ரோஸ், டினோஸ், மைகோனோஸ் ஆகிய உயரமான தீவுகள் யூபோயாவுக்கு தெற்கே தொடர்கின்றன. 

இது யூபோயாவின் பெரும்பாலான பிராந்திய அலகுகளை கொண்டுள்ளது. இதில் ஸ்கைரோஸ் மற்றும் கிரேக்க நிலப்பகுதியின் ஒரு சிறிய பகுதியும் அடங்கும்.

## குறிப்புகள்

பகுப்பு:கிரேக்கத் தீவுகள்
பகுப்பு:Coordinates on Wikidata
பகுப்பு:ஏஜியன் தீவுகள்
அமோனியம் செலீனைடு

**அமோனியம் செலீனைடு** (*Ammonium selenide*) NH4)2Se என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பல தயாரிப்பு முறைகள் அறிவிக்கப்பட்டிருந்தாலும் எதுவும் நிருபிக்கப்படவில்லை. அமோனியாவுடன் ஐதரசன் செலீனைடைச் சேர்த்து வினைபுரியச் செய்தால் அமோனியம் செலீனைடு தயாரிக்கப்படுகிறது.  

## மேற்கோள்கள்

பகுப்பு:அமோனியம் சேர்மங்கள்
பகுப்பு:செலீனைடுகள்
நட்சொசு

**நக்சஸ்** (*Naxos*, ) என்பது ஒரு கிரேக்க தீவு ஆகும். இது சைக்லேட்ஸ் தீவுக் கூட்டத்தில் மிகப்பெரியது. இது தொன்மையான சைக்ளாடிக் பண்பாட்டின் மையமாக இருந்தது. இந்த தீவில் கிடைக்கும் குருந்தத்துக்காக பிரபலமானது. கொருண்டம் நிறைந்த பாறைகள் கொண்டது. இந்த நவீன காலம் வரை கிடைக்கக்கூடிய சிறந்த  சிராய்பொருள்களில் ஒன்றாகும்.

தீவின் மிகப்பெரிய நகரம் மற்றும் தலைநகரம் சோரா அல்லது நக்சோஸ் நகரம் ஆகும். இதன் மக்கள் தொகை 7,374  (2011 மக்கள் தொகை கணக்கெடுப்பு) ஆகும். தீவில் உள்ள முக்கிய கிராமங்களாக ஃபிலோட்டி, அபிராந்தோஸ், விவ்லோஸ், அஜியோஸ் ஆர்செனியோஸ், கொரோனோஸ், க்ளினாடோ ஆகியவை உள்ளன.

## குறிப்புகள்

பகுப்பு:கிரேக்கத் தீவுகள்
பகுப்பு:பண்டைய கிரேக்க நகர அரசுகள்
பகுப்பு:Coordinates on Wikidata
பகுப்பு:டெலியன் கூட்டணி உறுப்பினர்கள்
அமோனியம் புரோப்பியோனேட்டு

**அமோனியம் புரோப்பியோனேட்டு** (*Ammonium propionate*) NH4(C2H5COO).
என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமோனியம் புரோப்பேனோயேட்டு என்ற பெயராலும் இதை அழைக்கலாம். புரோப்பியோனிக் அமிலத்தினுடைய அமோனியம் உப்பே அமோனியம் புரோப்பியோனேட்டு ஆகும். 

## தயாரிப்பு
புரோபியோனிக் அமிலமும் அம்மோனியாவும் சேர்ந்து வினைபுரிவதால் அமோனியம் புரோப்பியோனேட்டு உருவாகிறது.

## பயன்கள்
உரங்கள், நீர் சுத்திகரிப்பு இரசாயனங்கள், தாவர பாதுகாப்பு பொருட்கள் போன்ற பல வேதிப் பொருள்கள் தயாரிப்புகளில் இது பயன்படுத்தப்படுகிறது. வனவியல், விவசாயம் மற்றும் மீன்பிடித்தல் போன்ற பல்வேறு துறைகளிலும் இது பயன்படுத்தப்படுகிறது. 

ஒரு கிருமி நாசினியாகவும், பூஞ்சை எதிர்ப்பு முகவராகவும், நோயெதிர்ப்பு முகவராகவும், தீவனத் தொழில் அல்லது உணவுத் தொழிலில் பாதுகாக்கும் பொருளாகவும் அமோனியம் புரோப்பியோனேட்டு செயல்படுகிறது.

அமோனியம் புரோப்பியோனேட்டு பாக்டீரியா வளர்ச்சியைத் தடுப்பதன் மூலம் அழகுசாதனப் பொருட்கள் கெட்டுப்போவதையும் தடுக்கிறது.
## இவற்றையும் காண்க
* கால்சியம் புரோப்பேனோயேட்டு
* பொட்டாசியம் புரேப்பேனோயேட்டு
* சோடியம் புரோப்பனோயேட்டு
## மேற்கோள்கள்

பகுப்பு:அமோனியம் சேர்மங்கள்